**ΜΕΤΟΧΕΣ**

Η Μετοχή, όπως και το απαρέμφατο, καθώς είναι ρηματικό επίθετο, έχει διττές ιδιότητες;

**Α. ρηματική φύση**: χρόνους, φωνή, διάθεση, υποκείμενο, αντικείμενο, προσδιορισμούς

**Β. ονοματική φύση**: γένος, αριθμός, πτώση

 Διακρίνεται σε: • **επιθετική –αναφορική**

 • **κατηγορηματική**

 **•** **επιρρηματική**

**Επιθετική –αναφορική μετοχή**

Τυπικό γνώρισμα της επιθετικής μετοχής είναι το άρθρο της που τυπικά αποτελεί και το υποκείμενό της. Μπορεί όμως και να παραλείπεται το άρθρο, οπότε ονομάζεται και αναφορική μετοχή και ισοδυναμεί με αναφορική πρόταση.

 Οἱ εἰδότες το πράγμα παρῆσαν. υποκείμενο

 Τούς πωλούντας τήην σοφίαν σοφιστάς ἀποκαλοῦσι. αντικείμενο

 Ἡ δύναμις ἡ ἡμετέρα, ἡ ἐλευθερώσασα τούς Ἕλληνας, οὐ δύναται τοῦτο ποιεῖν; παράθεση

 Ἐβούλεσθε τούς ταῶν κολακευόντων λόγους ἀκούειν. γενική υποκειμενική

 Ἡλίου ἐκλείψεως πυκνότεραι παρά τά ἐκ τοῦ χρόνου μνημονευόμενα. εμπρόθετος προσδιορισμός

**Ουσιαστικοποίηση** της επιθετικής μετοχής

Ορισμένες επιθετικές μετοχές ουσιαστικοποιήθηκαν ύστερα από παράλειψη του προσδιοριζόμενου ουσιαστικού. Τέτοιες είναι οι εξής:

* Οἱ προσήκοντες οι συγγενείς
* Οἱ ἔχοντες οι πλούσιοι
* ὁ διώκων ο κατήγορος
* οἱ λέγοντες οι ρήτορες, οι πολιτικοί
* ὁ φεύγων ο κατηγορούμενος
* τά ὄντα η περιουσία
* τά ἐψηφισμένα, τά ἐγνωσμένα οι αποφάσεις
* τά κατεψηφισμένα, τά κατεγνωσμένα οι καταδικαστικές αποφάσεις

**Κατηγορηματική μετοχή**

Μεταφράζεται με το **ότι**, **να**, **που**. Λειτουργεί ως **κατηγορούμενο** στο ρήμα ή **κατηγορηματικός** **προσδιορισμός** στο υποκείμενο ή στο αντικείμενο αυτού (συνηθέστερα). Το υποκείμενο της κατ. μτχ. είναι πάντοτε **το ίδιο** με το υποκείμενο ή το αντικείμενο του **ρήματος** από το οποίο εξαρτάται.

**Με κατηγορηματική μετοχή συντάσσονται:**

* Τα ρήματα: εἰμί, γίγνομαι,ὑπάρχω, τυγχάνω, λανθάνω, διάγω, διατελῶ, οἴχομαι(έχω φύγει), φθάνω, διαγίγνομαι, φανερός εἰμι, δῆλος εἰμι (συνήθως μεταφράζεται η μτχ με ρήμα και το ρήμα ως επίρρημα). π.χ. **ἐλάνθανε τρεφόμενον** τό στράτευμα: τρεφόταν κρυφά το στράτευμα.
* Τα ενάρξεως, λήξεως, καρτερίας, ανοχής, καμάτου σημαντικά πχ ἄρχομαι, παύομαι, καρτερῶ, ὑπομένω, ἀνέχομαι, λήγω, ἐξαντλοῦμαι κἄ π.χ. Οἱ Ἀθηναῖοι **οὐκ ἠνείχοντο ἀκούοντες** τῶν ἀντιλεγόντων.
* Τα αισθήσεως, γνώσεως, μαθήσεως, μνήμης σημαντικά π.χ. αἰσθάνομαι, ὁρῶ, ἀκούω, οἶδα, μέμνημαι, γιγνώσκω, ἐπίσταμαι, ἁλίσκομαι (συλλαμβάνομαι) π.χ. **Οὐκ αἰσθάνεσθε ἐξαπατώμενοι**;
* Τα ελέγχου, δείξεως, αγγελίας σημαντικά π.χ. ἀγγέλω, ἐλέγχω, δείκνυμι, ἐξελέγχω κἄ π.χ. **Ἐπέδειξα** τοῦτον **ψευδόμενον**.
* Τα ψυχικού πάθους σημαντικά π.χ. χαίρω, ἥδομαι, ἄχθομαι, αἰσχύνομαι, λυποῦμαι, ὀργίζομαι. (όταν είναι σε χρόνο ενεστώτα) Π.χ. **Ἔχαιρεν ἀκούων** ταῦτα.
* Τα ευεργεσίας, νίκης, ήττας σημαντικά π.χ. ἀδικῶ, χάριν φέρω, λείπομαι, κρατῶ, καλῶς ποιῶ, κακῶς ποιῶ, εὖ ποιῶ κἄ π.χ. **Εὖ γ' ἐποίησας ἀναμνήσας** με.

Τα δύο παραπάνω είδη μετοχών είναι **ονοματικές**, έχουν δηλαδή θέση ονόματος.

**Επιρρηματική μετοχή**

Ισοδυναμεί με επιρρηματικό προσδιορισμό. Διακρίνεται σε:

**•Τροπική μετοχή**

Στη μετάφραση μένει συνήθως όπως είναι, δηλ. μεταφράζεται με μετοχή της δημοτικής σε –οντας. Συνήθως βρίσκεται σε χρόνο ενεστώτα (σπανιότερα σε αόριστο ή άλλο χρόνο) και δηλώνει τον τρόπο ή το μέσο.

Π.χ. Οἱ βάρβαροι ἀπῆλθον **οὐδὲν ἀποκρινόμενοι**.

**•Υποθετική μετοχή**

Μεταφράζεται με υποθετική πρόταση. Αποτελεί υπόθεση λανθάνοντος υποθετικού λόγου. Ενδείξεις για την ύπαρξη υποθ. μτχ. είναι: η άρνηση μή, το δυνητικό ἄν, μέλλοντας χρόνος του ρήματος, δοξαστικό ρήμα, επαναληπτικό επίρρημα.Π.χ. **Νικήσαντες** ἁπάντων τούτων ὑμεῖς κύριοι ἔσεσθε.

**•Χρονική μετοχή**

Μεταφράζεται με χρονική πρόταση (αφού, ενώ, όταν, ενώ). Μπαίνει σε όλους τους χρόνους (συνήθως αόριστο) εκτός από μέλλοντα. Δηλώνει το προτερόχρονο ή το σύγχρονο σε σχέση με την πράξη του ρήματος. Συνοδεύεται συχνά από χρονικό επίρρημα όπως ἅμα, αὐτίκα, εὐθύς, ἤδη, ἐνταῦθα, ἔπειτα, ἄρτι, ἐξαίφνης. Π.χ. **Ἀκροασάμενοι** τῆς ἀπολογίας τότε ἤδη ψηφίζεσθε.

**•Αιτιολογική μετοχή**

Μεταφράζεται με αιτιολογική πρόταση (επειδή, αφού, διότι, λόγω του ότι). Συνοδεύεται συνήθως από τα ἅτε, οἷα, οἷον, όταν η αιτιολογία είναι πραγματική. Όταν η αιτιολογία θεωρείται υποκειμενική συνοδεύεται πάντοτε από το ὡς, ενώ όταν η αιτιολογία θεωρείται ψευδής συνοδεύεται πάντα από το ὥσπερ.

Π.χ. Καὶ διὰ τοῦτο **ὀργισθεὶς** Ἀπόλλων κτείνει Κύκλωπας.

**•Τελική μετοχή**

Μεταφράζεται με τελική πρόταση και δηλώνει σκοπό. Μπαίνει σε χρόνο μέλλοντα πάντοτε (σπανιότατα σε ενεστώτα). Συνάπτεται με ρήματα που φανερώνουν κίνηση, ή και με άλλα ρήματα, αλλά τότε με το μόριο ὡς μπροστά τους. π.χ. Οἱ Ἕλληνες παρεσκευάζοντο **ὡς δεξόμενοι** αὐτόν.

**•Εναντιωματική μετοχή**

Μεταφράζεται με εναντιωματική πρόταση και δηλώνει την εναντίωση. Συνοδεύεται κάποτε από τα: καίπερ, καίτοι, ταῦτα. Μετά από αυτήν συχνά μπαίνουν τα:ὅμως, εἶτα, ἔπειτα, κἆτα(κι έπειτα). Π.χ. Τὸν Ὀρόνταν καὶ τότε προσεκύνησαν **καίπερ** **εἰδότες** ὅτι ἐπὶ τὸν θάνατον ἄγοιτο.

H **επιρρηματική μετοχή** διακρίνεται σε:

**α) Συνημμένη**· το υποκείμενό της έχει και άλλη συντακτική θέση στην πρόταση. Συνημμένες είναι οι τελικές και ενίοτε οι υπόλοιπες επιρρηματικές μετοχές:
*Ἔπεμψε* ***Θεόπομπον*** *εἰς Λακεδαίμονα* ***ἀπαγγελοῦντα*** *τὰ γεγονότα*. [τελική, το A του ρήματος είναι και Y της
μετοχής.]
*Ὁ* ***Ἀγησίλαος*** *ἐκείνους μὲν* ***καίπερ ὁρῶν*** *οὐκ ἐδίωκε*. [εναντιωματική, το Y του ρήματος είναι και Y της μετοχής.]
**β) Απόλυτη**· το υποκείμενό της είναι λέξη που δεν έχει άλλη συντακτική θέση στην πρόταση, αλλά λειτουργεί αποκλειστικά ως υποκείμενο της μετοχής. Η απόλυτη μετοχή τίθεται σε πτώση γενική (γενική απόλυτη) ή αιτιατική (αιτιατική απόλυτη)[8](http://ebooks.edu.gr/ebooks/v/html/8547/2326/Syntaktiko-Archaias-Ellinikis-Glossas_A-B-G-Gymnasiou_html-apli/index_01_11_II_C.html%22%20%5Cl%20%22footnote8):

* 1. Mε **γενική απόλυτη** εκφέρεται κάθε επιρρηματική μετοχή προσωπικού ρήματος, εκτός της τελικής:
	*Κρέοντος* ***βασιλεύοντος*** *οὐ μικρὰ συμφορὰ κατέσχε Θήβας*. [χρονική]
	*Κῦρος δ' οὖν ἀνέβη ἐπὶ τὰ ὄρη οὐδενὸς* ***κωλύοντος***. [τροπική]
	*Xρημάτων* ***δεομένης*** *τῆς Σπάρτης πρὸς πόλεμον, ἐπορεύθη ὁ Ἀγησίλαος εἰς Aἴγυπτον*. [αιτιολογική]
	***Kολαζόντων*** *ὑμῶν τοὺς ἀδικοῦντας ἔσονται οἱ νόμοι καλοὶ καὶ δίκαιοι*. [υποθετική]
	N.E.: ***Ξημερώνοντας*** *τ' Aγιαννιού, λάβαμε τη διαταγή να κινήσουμε πάλι μπροστά*. [χρονική]